คือหูอื้อมาประมาณ 1 อาทิตย์เเล้วค่ะคุณ เเละมีการไอมาประมาณ 1 เดือนค่ะ (ไอแบบมีเสมหะบางครั้ง) เลยไปพบเเพทย์ที่คลินิก ที่คลินิกบอกว่าเพราะหนูไปเจาะหูตรงกระดูกมาหูเลยอื้อ ไม่ซักถามรายละเอียดอื่นๆค่ะเเละให้ยากลับบ้าน สรุปเป็นเพราะเจาะหูตรงกระดูกอ่อนรึเปล่าคะ หรือเพราะอะไรคะ
สวัสดีค่ะ อาการหูอื้อ อาจเกิดจาก-อยู่ในที่ที่เสียงดังเกินไปติดต่อกันนานๆ-หูอื้อหลังการเป็นหวัดหรือไอมากๆ คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิด-มีเนื้องอกในหูชั้นในการมีแผลที่รูหูที่ทำให้มีการอักเสบหรือติดเชื้อบริเวณหูชั้นนอกก็อาจทำให้หูอื้อได้เช่นกันในระหว่างนี้ใช้ยาตามที่แพทย์สั่ง ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง และควรสังเกตอาการอันตรายเช่น หูอื้อเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจน หากมีอาการเหล่านี้ ควรรีบไปพบแพทย์หูคอจมูกเพื่อตรวจเพิ่มเติมค่ะ